| Medaljeoversikt |
| --- |
| Konkurrerte for Wales’ flagg Wales |
| Friidrett: |
| Friidrett Verdensmesterskap |
| Bronse | Helsingfors 2005 |  4 x 100 m |
| Bronse | Osaka 2007 |  4 x 100 m |
| Friidrett Europamesterskap |
| Sølv | Barcelona 2010 | 200 m |
| Friidrett Samveldelekene |
| Sølv | Kuala Lumpur 1998 |  200 m |
| Friidrett Junior-VM i friidrett |
| Gull | Annecy 1998 |  200 m |
| Gull | Annecy 1998 |  200 m |

**Christian Malcolm** (født 3. juni 1979) er en walisisk sprinter, som spesialserer seg på 200 meter. Han er født i Cardiff, men bor i Newport i Wales. Han ble kåret til Årets Junioridrettsutøver i 1998.

Karriere
--------

I Junior-VM 1998 vant han 200 meter på 20,44 sekunder. Ved Samveldelekene samme år vant han sølv på 200 meter med tiden 20,29, som var både europeisk juniorrekord og walisisk seniorrekord. 

Han vant gull under EM innendørs i 2000 i Gent, med tiden 20,54, foran Patrick Stevens. Dette var walisisk innendørsrekord. I Europacupen i friidrett utendørs vant han 200 meter på 20,45 på cupens andre dag, noe som var årsbeste denne sesongen. Ved AAA-mesterskapet, som anses å være det britiske mesterskapet i friidrett, fikk han sølv, og senere på året kom han på femteplass ved OL i Sydney med tiden 20,33. 

I 2001 tok han sølv under VM i friidrett innendørs, 13 hundredeler bak Shawn Crawfords vinnertid på 20,63. Ved årets AAA-mesterskap tok han bronse på 100 meter og sølv på 200 meter, og ved årets VM i friidrett løp han til sammen 8 løp, og greide finalen på både 100 og 200 meter, og endte på henholdsvis sjette- og femteplass på disse distansene. Han deltok også i stafetten, men laget mistet stafettpinnen under kvalifiseringen og ble disket. 

Etter fire andreplasser i AAA-mesterskapet vant han endelig 200 meter i 2005, der han hårfint ble dømt foran Marlon Devonish. Han fikk også bronse på 100 meter. Han vant overraskende europacupen på tiden 20,15, hans beste tid på fem år. 

Malcolm representerte Storbritannia under Sommer-OL 2008 i Beijing. Han kom på andreplass i sitt første innledningsheat, som ble vunnet av Brian Dzingai. Han forbedret tiden sin til 20,30, og kom på fjerdeplass i neste runde, noe som holdt til semifinale. Der løp han på 20,25, slo ut Paul Hession og Christopher Williams, og kom til finalen. Der greide han bare tiden 20,40, og endte på syvendeplass, men etter at både Churandy Martina (andreplass) og Wallace Spearmon (tredjeplass) ble diskvalifisert endte han opp på femteplass. 

På 200 meter under EM i friidrett 2010 greide han sølv, kun ett hundredels sekund bak franskmannen Christophe Lemaitre. Malcolm løp på 20,38, som var sesongbeste for ham.

I 2011 var han med på det britiske laget som vant gull på 4 x 100 meter stafett ved Lag-EM i friidrett (*Super League*) i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.

Personlige rekorder
-------------------

| Øvelse | Tid | Bane | Dato |
| --- | --- | --- | --- |
| 100 m utendørs | 10,09 | Edmonton | 4. august 2001 |
| 200 m utendørs | 20,08 (+1.0 m/s) | Edmonton | 8. august 2001 |
| 50 m innendørs | 5,81 | Liévin | 24. februar 2002 |
| 60 m innendørs | 6,64 | Cardiff | 11. februar 2001 |
| 200 m innendørs | 20,54 | Gent | 26. februar 2000 |

Referanser
----------

1. ↑   World Athletics Database, World Athletics utøver-ID 135175[Hentet fra Wikidata]

Eksterne lenker
---------------

* (en) Christian Malcolm – Olympedia Rediger på Wikidata

* (en) Christian Malcolm – Storbritannias olympiske komité Rediger på Wikidata

* (en) Christian Malcolm – Commonwealth Games Federation Rediger på Wikidata

* (en) Christian Malcolm – World Athletics Rediger på Wikidata

* (en) Christian Malcolm – Diamond League Rediger på Wikidata

* (en) Christian Malcolm – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |